נמל התעופה הבין-לאומי אנקרה אסנבואה

נמל התעופה הבין-לאומי אנקרה אסנבואה (בטורקית: Ankara Esenboğa Uluslararası Havalimanı) ממוקם סמוך לכפר אנסבואה במרחק של 28 ק"מ מצפון-מזרח למרכזה של העיר אנקרה בטורקיה. בנמל שני מסלולי אספלט מקבילים באורך של 3,750 מטר, האחד ברוחב של 60 מטר והאחר ברוחב של 45 מטר. נמל התעופה החל לפעול ב-1955, וב-2006 נחנך בו טרמינל חדש שהוקם ומתופעל מאז בידי חברת TAV Esenboğa Investment Construction & Operations Co בשיטת בנה-הפעל-העבר (BOT). הטרמינל החדש משלב מסוף בין-לאומי בחלקו המערבי ופנימי בחלקו המזרחי, שטחו 182,000 מ"ר, והוא מסוגל לטפל ב-10,000,000 נוסעים בשנה. המבנה כולל 18 שרוולי גישה למטוסים, ובסמוך לו הוקם מבנה בן מספר קומות המסוגל לקלוט 4,336 כלי רכב. רוב פעילות הנמל היא בתחום טיסות הפנים, ובשל מיקומה של העיר במרכז המדינה, הוא נחשב כנקודה העיקרית להחלפת טיסות פנים במדינה. בשנת 2007 עברו בנמל 3,609,122 נוסעים בטיסות פנים, לעומת 1,349,006 נוסעים בטיסות בין-לאומיות. סטטיסטיקה סטטיסטיקת נוסעים סטטיסטיקת טיסות קישורים חיצוניים אתר האינטרנט הרשמי של נמל התעופה הבין-לאומי אנקרה אסנבואה נמל התעופה הבין-לאומי אנקרה אסנבואה, ברשת החברתית X (טוויטר) הנמל באתר רשות שדות התעופה הטורקית אתר Havaş המפעילה את שירות התחבורה הציבורית אל הנמל סרט תדמית פרטי לנמל ולטרמינל החדש, סרטון באתר יוטיוב הערות שוליים